קוינבייס

קוינבייס גלובל בע"מ (באנגלית: Coinbase Global, Inc; בתרגום מילולי: מרכז המטבעות הגלובלי בע"מ) היא חברה אמריקאית למסחר במטבעות מבוזרים שנוסדה ב-2012 על ידי בריאן ארמסטרונג ופרד אירסם. במרץ 2021 הפכה לבורסה המבוזרת הגדולה ביותר בארצות הברית ובאפריל אותה שנה החלה להיסחר באופן ישיר בנאסד"ק. החברה אינה פועלת מתוך מטה מאורגן ומתנהלת בצורת עבודה מרחוק. קוינבייס נוסדה ביוני 2012 על ידי איש העסקים ומהנדס התוכנה בריאן ארמסטרונג, לאחר שנרשם לאקסלרטור "Y Combinator" וקיבל תמריץ בגובה מאה וחמישים אלף דולר. פרד אירסם, סוחר בגולדמן זקס לשעבר, הצטרף אליו מאוחר יותר. בן ריבס, מהנדס בריטי ושותף בחברת הביזור בלוקצ'יין דוט קום, היה אמור להצטרף לצוות המייסדים אולם דרכיהם נפרדו בשל מחלוקות מקצועיות בינו לבין ארמסטרונג בנוגע לתכנון הארנק הקריפטוגרפי של החברה. שמה של החברה נגזר מתוך השיטה שלפיה עובדות עסקאותיה, קרי דרך הכנסת מטבעות מבוזרים לסירקולציה על ידי שימוש במערכת הוכחת עבודה. ב-12 באוקטובר 2012 השיקה החברה לראשונה שירות המאפשר ללקוחותיה לקנות ולמכור מטבעות מבוזרים באמצעות העברות בנקאיות. במאי 2013 קיבלה החברה סכום כספי בסך חמש מיליון דולרים מידי חברת ההשקעות יוניון סקוור ונטורס ביוזמתו של מייסדה, איש העסקים פרד וילסון. בדצמבר קיבלה השקעה נוספת בגובה עשרים וחמש מיליון דולרים מידי החברות יוניון סקוור ונטורס, אנדרסן הורוויץ', וריביט קפיטל. באותה שנה הצטרף אולף קרלסון ווי לשורותיה של החברה כעובד הראשון של קוינבייס. ב-2014 רשמה החברה שיא של מיליון לקוחות, יישמה את שירותי דפדפן הבלוקצ'יין "בלוקר" ואת שירות ניהול הספרים של חברת קיפט, הקימה ביטוח המכסה את הערך הכולל של סך הביטקוין המאוחסן בשרתיה, והשיקה כספת אלקטרונית המחזיקה את המטבעות המבוזרים שברשותה. כמו כן יצרה שותפויות עם חברות שונות כגון אוברסטוק, דל, אקספדיה, דיש נטוורק וטיים, דבר שאיפשר להן לקבל לראשונה תשלום תמורת שירותיהן בביטקוין או במטבעות מבוזרים אחרים. בהמשך השנה הוסיפה מערכת תשלום מסודרת במטבעות מבוזרים לחברות הפיננסיות סטרייפ, בריינטרי ופייפאל. בינואר אותה שנה נרשמה קוינבייס גלובל בע"מ בדלאוור כחברת אחזקות עבור קוינבייס ושאר חברות הבת שלה. תהליך ההתאגדות בו הועברה קוינבייס לשליטתה של קוינבייס גלובל הושלם בחודש אפריל. ב-2015 קיבלה החברה השקעה בגובה שבעים וחמש מיליון דולרים בהובלתו של דרייפר פישר ג'ורבטסון מידי הבורסה לניירות ערך בניו יורק, הארגון השירותי המאוחד לכלי רכב, ומספר בנקים שונים. בינואר השיקה החברה פלטפורמת מסחר מיוחדת בארצות הברית עבור סוחרים מקצועיים בשם "קוינבייס אקסצ'יינג'". בספטמבר פתחה את שירותיה גם עבור לקוחות בסינגפור ובקנדה. ב-2016 שונה שם פלטפורמת המסחר "קוינבייס אקסצ'יינג'" ל"גלובל דיגיטל אקסצ'יינג'". ביולי נוספה תמיכה לשירותיה של פלטפורמת את'ר, ובחודש אוגוסט הודיעה קוינבייס כי תעצור את פעילותה לזמן מה בשל סגירת חברת התשלומים המקוונת הקנדית וגוגו. ב-2017 קיבלה קוינבייס רישיון מטעם הרשות לשירותים פיננסיים בניו יורק לסחור במטבעות מבוזרים מסוג אתריום ולייטקוין (ביטליסנס). בנובמבר הורה שירות הכנסות הפנים לקוינבייס לדווח בדבר כל לקוח שביצע עסקאות בגובה עשרים אלף דולר או יותר באותה שנה. בדצמבר השיקה החברה מסחר בביטקוין קאש, וחוותה תנודות חריגות במחיריה, מה שהוביל לקיום חקירה פנימית. ב-23 בפברואר 2018, הודיעה החברה לשלושה עשר אלף מלקוחותיה כי תמסור את פרטיהם (תעודת זהות, תאריך לידה, כתובת מגורים והיסטוריית עסקאות) לשירות הכנסות הפנים בתוך עשרים ואחד ימים. בחודש מרץ מינתה קוינבייס את אמילי צ'וי, מנהלת בכירה לשעבר בחברת LinkedIn, כסגנית המנכ"ל של מחלקת הפיתוח העסקית. היא קודמה לתפקידי המנכ"ל והמוציאה לפועל הראשית במאי 2019. ב-26 במרץ 2018, הודיעה קוינבייס על כוונתה לתמוך במסחר במטבעות מבוזרים הבנויים על רשת ERC-20. ב-5 באפריל הכריזה החברה על הקמתו של מיזם מימון בשם "מיזמי קוינבייס" העוסק בהשקעה בחברות בלוקצ'יין ומטבעות מבוזרים. ב-16 במאי הודיעו חברי מיזם המימון על השקעתם הראשונה בקומפאונד לאבס, חברת הזנק העוסקת בחוזים חכמים הבנויים על אתריום. ב-23 במאי שינתה פלטפורמת המסחר "גלובל דיגיטל אקסצ'יינג'" את שמה בשנית ל"קוינבייס פרו". באותו החודש השיקה קוינבייס את פלטפורמת המסחר "פריים" המיועדת ללקוחות עסקיים. באוגוסט הצטרף לקוינבייס טים וגנר, מנהל בכיר באמזון דרייב, ומונה לסגן מנכ"ל במחלקת ההנדסה של החברה. בספטמבר הצטרפה קוינבייס לחברת התשלומים סירקל ולחברת הכרייה ביטמיין בהשקה משותפת של מטבע יציב בשם USDC (ראשי תיבות: מטבע דולר אמריקאי; באנגלית: United States Dollar Coin) הצמוד לערכו של הדולר האמריקאי. ב-2019 הפסיקה קוינבייס את כל המסחר באתריום קלאסי בשל חשד להתקפה על הרשת עליה המטבע בנוי. בפברואר הכריזה החברה כי רכשה "פלטפורמת בלוקצ'יין מודיעינית" בשם ניוטרינו מידי חברת הזנק איטלקית תמורת סכום לא ידוע. חדשות אלו עוררו חשש אצל חלק מלקוחות החברה בעקבות הקשר בין מייסדי ניוטרינו לבין חברת האקינגטים, אשר ספגה האשמות שונות בנוגע למעורבותה לכאורה במתן טכנולוגיית מעקב באינטרנט לממשלות הידועות בהפרת זכויות אדם. ב-4 במרץ הודיע מנכ"ל החברה בריאן ארמסטרונג כי החברה "לא העריכה כראוי" את העסקה שנעשתה ובשל כך חברי צוות ניוטרינו שעבדו קודם לכן בהאקינגטים "יועברו מחוץ לקוינבייס". באפריל הודיע ענף קוינבייס בממלכה המאוחדת כי הכנסותיה של החברה מחוץ לארצות הברית גדלו בעשרים אחוז לסכום של 153 מיליון אירו ב-2018. זישן פרוז, המנכ"ל בגבולות הממלכה המאוחדת, אמר כי פעילותה של החברה מחוץ לארצות הברית אחראית לשליש מהכנסותיה הכלליות, וסוכנות הידיעות רויטרס העריכה כי הכנסותיה של קוינבייס הסתכמו בשנת 2018 ביותר מחצי מיליארד דולר. באוגוסט הודיעה החברה על מתקפת האקינג מתוחכמת שהתרחשה במהלך חודש יוני. ההתקפה כללה שימוש בטקטיקות דיוג והנדסה חברתית, וכן ניצול של שתי נקודות תורפה על ידי מתקפת אפס ימים בדפדפן מוזילה פיירפוקס. צוות האבטחה של קוינבייס זיהה את המתקפה בזמן ומנע חבלה ברשת וגניבת מטבעות מבוזרים. בעקבות מגפת הקורונה הודיעה החברה במאי 2020 כי תתחיל לפעול בתצורת עבודה מרחוק ולא תכיר יותר במתכונת עבודת המשרד. בנוסף הודיעה כי רכשה את חברת הנכסים הדיגיטליים טגומי תמורת סכום המוערך בין כ-75 ל-100 מיליון דולר. בחודש יוני התעוררה בקרב עובדי החברה תרעומת חריפה בתגובה לסירובו של בריאן ארמסטרונג לפרסם הצהרה בנושא Black Lives Matter לאור מותו של ג'ורג' פלויד. ארמסטרונג אמר כי שיקוליו נובעים מטבעה הנייטרלי של החברה, אולם מאוחר יותר חזר בו באמצעות הודעה בחשבון הטוויטר שלו. כעבור חודש פרסם הודעת בלוג המדגישה כי קוינבייס לא תהיה מעורבת באקטיביזם חברתי, מאחר שפעילות כזו כבר פגעה קודם לכן בחברות כמו גוגל ופייסבוק, והציע חבילת פיצויים לעובדים שאינם מסכימים עם עמדה זו. באוקטובר השיקה החברה מערכת תשלומים עבור כרטיסי דביט של ויזה, פלטפורמה המאפשרת ללקוחות לשלם על קניותיהם באמצעות מטבעות מבוזרים בכל בית עסק המכבד כרטיסי ויזה. ב-2021 החלה קוינבייס גלובל לקחת צעדים ראשונים לכיוון הנפקה ראשונה לציבור, ובסוף פברואר הגישה את מועמדותה באופן רשמי לוועדה לניירות ערך ולבורסות. בחודש מרץ נבדקה החברה בידי הרשות לאכיפת נכסים זרים של ארצות הברית בחשד שסיפקה שירותי בלוקצ'יין לאנשים או לחברות המצויים תחת סנקציות או כלולים ברשימות שחורות; נציגי הרשות הוסיפו כי טבעה של טכנולוגיית הביזור הופך את הגבלות השימוש בה לבלתי אפשריות ליישום. בחודש מרץ הסכימה החברה לשלם מעל ל-6 מיליון דולר בכדי ליישב מחלוקת משפטית שהועלתה בידי רגולטורים הנוגעת למידע מטעה שסיפקה לכאורה קוינבייס בדבר נפח מסחרה. באותו החודש הודיעה קוינבייס כי תקים נוכחות עסקית בהודו ותעסיק עובדי טכ"מ, מהנדסים, מפתחי תוכנה ועובדי תמיכה. כמו כן פרסמה את תוכניותה להקים משרד פיזי בהיידראבאד. בחודש אפריל דיווחה החברה על הכנסותיה המלאות לפני הנפקתה הראשונית ב-14 באפריל, אשר הגיעו לסכום של כ-1.8 מיליארד דולר, כשאשתקד הכניסה רק כ-190 מיליון דולר. הקפיצה הגבוהה יוחסה לעליית מחירו של מטבע הביטקוין במשך תקופת הזמן הזו. לפני ההנפקה, קבעה נאסד"ק מחיר של 250 דולר למניה, ובכך העניקה לכלל החברה מחיר מוערך של כ-47 מיליארד דולר. בתום יום המסחר הראשון עמד השווי על 328.28 דולר למניה. בחודש יוני השיקה החברה מסחר בדוגקוין עבור משתמשי פלטפורמת קוינבייס פרו, ויחד עם ציוצים מעודדים שפורסמו בחשבון הטוויטר של אילון מאסק, נסק המטבע ב-25 אחוז למחיר של 40 סנט ליחידה. בספטמבר איימה הוועדה לניירות ערך ולבורסות לתבוע את קוינבייס אם תחליט להשיק מטבע מבוזר בשם "לנד". בתגובה כתבה החברה בהודעת בלוג כי היא מבולבלת מפנייתה של הוועדה, אולם מאוחר יותר הכריזה כי תבטל את ההשקה המתוכננת. בנובמבר ביצעה החברה את רכישתה הראשונה בהודו לאחר שקנתה פלטפורמת תמיכה מבוססת בינה מלאכותית בשם "אגארה" תמורת סכום מוערך של בין 40 ל-50 מיליון דולר. החברה מסרה כי תשתמש בטכנולוגיה זו בכדי לשפר את הכלים העומדים לרשות לקוחותיה. קוינבייס מציעה שירותים שונים ללקוחותיה הפרטיים והעסקיים בנושאי קנייה ומכירה, מסחר מתקדם, החזקת מפתחות ושמירה על נכסים, ומתן אינפורמציה פיננסית הן ברובד הפרטי והן ברובד השוק. קוינבייס לייט - אפליקציה המיועדת למסחר במטבעות מבוזרים. קוינבייס פרו - פלטפורמה מקצועית למסחר במטבעות מבוזרים. ארנק קוינבייס - ארנק קריפטוגרפי המנגיש למשתמשים בו שימוש באפליקציות מבוזרות באמצעות דפדפן מיוחד, ומאפשר צבירת ריבית על נכסים. קוינבייס פריים - פלטפורמת מסחר המיועדת ללקוחות עסקיים. קוינבייס קסטודי - פלטפורמה מיוחדת ללקוחות עסקיים של החברה המספקת מתן ביקורת ודיווחים פיננסים על הנכסים המוחזקים בה. קוינבייס Earn - פלטפורמה המזכה את המשתמשים בה בסכומים קטנים של מטבעות מבוזרים בתמורה לצפייה בסרטונים ומתן מענה על מבחנים וסקרים. מדיה וקבצים בנושא קוינבייס בוויקישיתוף אתר האינטרנט הרשמי של קוינבייס (באנגלית) קוינבייס, ברשת החברתית פייסבוק קוינבייס, ברשת החברתית אקס (טוויטר) קוינבייס, ברשת החברתית אינסטגרם קוינבייס, ברשת החברתית LinkedIn קוינבייס, סרטונים בערוץ היוטיוב "Coinbase Expands Institutional Services With Tagomi Purchase". Bloomberg.com. May 27, 2020. Retrieved March 26, 2021. Levy, Ari (April 13, 2021). "Coinbase gets reference price of $250 per share from Nasdaq ahead of today's direct listing". CNBC. Retrieved April 21, 2021. "The Fierce Battle for the Soul of Bitcoin". WIRED. March 26, 2014. Retrieved March 26, 2021. Popper, Nathaniel (November 27, 2020). "'Tokenized': Inside Black Workers' Struggles at the King of Crypto Start-Ups". The New York Times. Ludwig, Sean (February 8, 2013). "Y Combinator-backed Coinbase now selling over $1M Bitcoins per month". VentureBeat. Retrieved May 20, 2018. "Dish Network Says It Will Accept Bitcoin". The New York Times. Retrieved July 1, 2014. Antonopoulos, Andreas M. (April 2014). Mastering Bitcoin: Unlocking Digital Crypto-Currencies. O'Reilly Media. ISBN ISBN 978-1-4493-7404-4 978-1-4493-7404-4. Needleman, Sarah E. (May 7, 2013). "Coinbase Nabs $5M in Biggest Funding for Bitcoin Startup". The Wall Street Journal. Retrieved October 10, 2014. Alex Williams (December 12, 2013). "Coinbase Raises $25M Led By Andreessen Horowitz To Build Its Bitcoin Wallet And Merchant Services". TechCrunch. Retrieved December 13, 2013. Tom, Huddleston Jr. (April 14, 2021). "Coinbase's first employee in 2013 cold-emailed the founders for a job — and was paid in bitcoin for 3 years". CNBC. Retrieved May 15, 2021. Cutler, Kim-Mai (May 6, 2014). "Coinbase Acquires YC-Backed Kippt To Beef Up Its Product, Design Talent". TechCrunch. Cutler, Kim-Mai (August 18, 2014). "Coinbase Acquires Blockchain Explorer Blockr.io". Knight, Shawn (September 1, 2014). "Coinbase has been insuring Bitcoin deposits for nearly a year". TechSpot. Burns, Matt (December 21, 2013). "Overstock.com partners with Coinbase and starts accepting bitcoins as payment". TechCrunch. Retrieved January 10, 2014. Wilhelm, Alex (July 18, 2014). "Dell Now Accepts Bitcoin For All Online U.S. Purchases". TechCrunch. Retrieved July 24, 2014. Del Rey, Jason (March 27, 2014). "Stripe Merchants Will Soon Be Able to Accept Bitcoin Payments". Recode. "Paypal to accept bitcoin through subsidiary Braintree". the Guardian. September 11, 2014. Retrieved May 15, 2021. "Coinbase S-1". Vigna, Paul; Casey, Michael (January 20, 2015). "Coinbase raises 75 million in funding round". Wall Street Journal. Bensinger, Greg (January 25, 2015). "First U.S. Bitcoin Exchange Set to Open". Wall Street Journal. "Coinbase launches retail bitcoin service in Singapore, Canada". Reuters. September 2, 2015. Retrieved September 14, 2021. "GDAX – Trusted Digital Asset Exchange". GDAX. Archived from the original on June 3, 2017. Retrieved June 7, 2017. Tepper, Fitz (July 21, 2016). "Coinbase is adding support for Ethereum". TechCrunch. Retrieved July 23, 2016. "Coinbase!". read.cash. Retrieved September 20, 2020. Suarez, Juan (January 17, 2017). "Coinbase obtains the Bitlicense". Coinbase. Retrieved June 10, 2017. "DFS authorizes Coinbase, Inc. to provide additional virtual currency products and services". New York State Department of Financial Services. March 22, 2017. Archived from the original on May 18, 2018. Retrieved May 26, 2017. "Coinbase ordered to report 14,355 users to the IRS". The Verge. Retrieved November 19, 2017. Osipovich, Alexander (December 20, 2017). "Coinbase may have given away its own Bitcoin Cash surprise". TechCrunch. Retrieved November 2, 2019. "Coinbase has hired LinkedIn's M&A boss to spearhead new acquisitions". TechCrunch. Retrieved May 15, 2021. "Coinbase Hires New VP of Business to Fill Emilie Choi's Shoes". Finance Magnates | Financial and business news. September 10, 2019. Retrieved May 15, 2021. "Adding ERC20 Support to Coinbase". The Coinbase Blog. March 26, 2018. Retrieved April 27, 2018. Rooney, Kate (April 5, 2018). "Bitcoin exchange Coinbase launches early-stage venture fund". CNBC. Retrieved November 11, 2018. "Coinbase's first investment, Compound, earns you interest on crypto". Techcrunch. May 16, 2018. Farmer, David (May 23, 2018). "Announcing Coinbase Pro". Coinbase Blog. Archived from the original on February 5, 2021. "Coinbase goes after Wall Street with new services for institutional investors". TechCrunch. May 15, 2018. Retrieved March 22, 2021. Sheetz, Michael (August 6, 2018). "Amazon cloud executive Tim Wagner joins crypto platform Coinbase". CNBC. Retrieved August 7, 2018. Kharif, Olga (September 26, 2018). "Circle Joins Ranks of Stable Crypto Coins With Dollar Token". Bloomberg News. Kharif, Olga (October 29, 2018). "Stable Coin Backed by Circle, Coinbase Draws Most Early Demand". Bloomberg News. Retrieved June 6, 2020. "Coinbase freezes Ethereum Classic trading following attack". TechCrunch. Retrieved January 8, 2019. Russell, Jon. "Coinbase buys blockchain intelligence startup to boost security and new asset discovery". TechCrunch. Retrieved March 7, 2019. Franceschi-Bicchierai, Lorenzo; Pearson, Jordan; Maiberg, Emanuel (February 26, 2019). "Former Hacking Team Members Are Now Spying on the Blockchain for Coinbase". Motherboard. Retrieved March 7, 2019. Currier, Cora; Marquis-Boire, Morgan (July 7, 2015). "A Detailed Look at Hacking Team's Emails About Its Repressive Clients". The Intercept. Retrieved March 7, 2019. Armstrong, Brian (March 5, 2019). "Living up to our values and the Neutrino acquisition". The Coinbase Blog. Retrieved March 7, 2019. Matthew Field, ‏Coinbase UK makes £130m but growth slows as Bitcoin bubble bursts, The Telegraph, 15 April 2019 Wilson, Tom (April 18, 2019). "Big corporates back crypto 'plumbing' despite currency caution". Reuters. Retrieved April 18, 2019. Orcutt, Mike (August 8, 2019). "An attempted heist at Coinbase was scary good, even though it failed". MIT Technology Review. Retrieved August 22, 2019. Nichols, Shaun (June 20, 2019). "Digi-dosh exchange Coinbase: Someone tried to pwn our staff via this week's Firefox zero-day security hole". The Register. Retrieved August 22, 2019. "Coinbase aims to support inclusion with a remote-first workforce". HR Dive. March 17, 2021. Retrieved March 26, 2021. "Inside the Turmoil Over 'Black Lives Matter' at Coinbase". Wired. ISSN 1059-1028. Retrieved December 24, 2020. Armstrong, Brian (October 8, 2020). "Coinbase is a mission focused company". Medium. Retrieved December 14, 2020. Chin, Monica (October 28, 2020). "Coinbase launches its cryptocurrency Visa debit card in the US". The Verge. Retrieved October 28, 2020. Vigna, Paul (February 25, 2021). "Coinbase Files for Public Offering". Wall Street Journal. ISSN 0099-9660. Retrieved March 22, 2021. Brasseur, Kyle. "OFAC crypto crackdown: Coinbase disclosures under review". Compliance Week. Retrieved March 22, 2021. Sun, Mengqi (March 3, 2021). "Coinbase Transactions Under Review by U.S. Sanctions Enforcer". Wall Street Journal. ISSN 0099-9660. Retrieved March 22, 2021. "Coinbase fined $6.5 million over cryptocurrency trading claims". Engadget. Retrieved March 22, 2021. Michaels, Dave (March 19, 2021). "Coinbase to Pay $6.5 Million to Settle CFTC Investigation Over Trading". Wall Street Journal. ISSN 0099-9660. Retrieved March 22, 2021. "Coinbase is now hiring in India". Coinbase. March 25, 2021. Retrieved March 27, 2021. Chandrashekhar, Anandi. "IPO-bound Coinbase begins hiring in India". The Economic Times. Retrieved March 27, 2021. "Coinbase estimates Q1 revenue jumped nine-fold to about $1.8 billion ahead of public market debut". CNBC. April 6, 2021. Retrieved April 9, 2021. "Coinbase's impending US listing throws the spotlight on Nasdaq as bitcoin's value soars to record". South China Morning Post. April 14, 2021. Retrieved April 14, 2021. Giles, Margaret (April 16, 2021). "Coinbase Makes Waves With a Direct Public Offering". Morningstar.com. Retrieved April 23, 2021. Business, Paul R. La Monica, CNN. "Dogecoin surges after Coinbase says some users can trade it". CNN. Retrieved June 4, 2021. Barrabi, Thomas (June 6, 2021). "Coinbase adds Dogecoin to platform amid surge in interest". FOXBusiness. Retrieved June 4, 2021. "U.S. markets regulator takes aim at Coinbase lending product". Reuters. Reuters. September 8, 2021. Retrieved September 12, 2021. "Coinbase to acquire India's Agara for over $40 million". TechCrunch. Retrieved November 18, 2021. "Coinbase Pro opens up to dogecoin after cryptocurrency's 6,000% gain this year". CNBC. June 1, 2021. Retrieved July 19, 2021. "Coinbase Wallet lets you earn interest with deeper DeFi integration". TechCrunch. March 25, 2020. Retrieved March 26, 2021.